CELEX: C2006/086/18
Language: sk
Date: 2006-04-08 00:00:00
Title: Vec C-14/06: Žaloba podaná  11. januára 2006 : Európsky parlament proti Komisii Európskych spoločenstiev

8.4.2006   
            
            
               SK
            
            
               Úradný vestník Európskej únie
            
            
               C 86/11
            
         Žaloba podaná 11. januára 2006: Európsky parlament proti Komisii Európskych spoločenstiev
   (Vec C-14/06)
   (2006/C 86/18)
   Jazyk konania: angličtina
   Európsky parlament, v zastúpení: K. Bradley, A. Neergaard a I. Klavina, splnomocnení zástupcovia, s adresou na doručovanie v Luxemburgu, podal 11. januára 2006 (faxom zo 6. januára 2006) na Súdny dvor Európskych spoločenstiev žalobu proti Komisii Európskych spoločenstiev.
   Európsky parlament navrhuje, aby Súdny dvor:
   
               1.
            
            
               zrušil rozhodnutie Komisie 2005/717/ES z 13. októbra 2005, ktorým sa na účely prispôsobenia sa technickému pokroku mení a dopĺňa príloha k smernici Európskeho parlamentu a Rady 2002/95/ES o obmedzení používania určitých nebezpečných látok v elektrických a elektronických zariadeniach;
            
         
               2.
            
            
               zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné tvrdenia
   Rozhodnutie Komisie 2005/717/ES z 13. októbra 2005 (1) vyníma dekabromodifenyléter („Deka-BDE“) zo zákazu uvádzania na trh stanoveného v článku 4 ods. 1 smernice Európskeho parlamentu a Rady 2002/95 (2) o obmedzení používania určitých nebezpečných látok v elektrických a elektronických zariadeniach. Žalobca tvrdí, že Komisia nedodržala podmienky, ktoré pre takéto výnimky stanovuje článok 5 ods. 1 tejto smernice, a preto prekročila právomoci, ktoré jej toto ustanovenie dáva. Pokiaľ jestvuje vedecká pochybnosť o zdravotných a environmentálnych následkoch používania Deka-BDE, dopustila sa Komisia zjavného omylu pri posudzovaní vedeckých dôkazov a nedodržala zásadu obozretnosti. Rozšírením výnimky na všetky polymerické použitia Deka-BDE bez výnimky Komisia porušila zásadu proporcionality. Komisia svoje rozhodnutie vyňať Deka-BDE riadne neodôvodnila.
   
      (1)  Ú. v. EÚ L 271, 15.10.2005, s. 48-50.
   
      (2)  Ú. v. EÚ L 37, 13.2.2003, s. 19-23.